text: XARXA DE PLOMES: RECORDATORIS ALUMNES DE BATXILLERAT
  RECORDATORIS ALUMNES DE BATXILLERAT
  AQUÍ TENIU UN FULL DE RECORDATORIS QUE CONVÉ QUE TENGUEU SEMPRE PRESENT A L'HORA DE FER EXÀMENS.
  👀☝RECORDAU:
  -Heu d'escriure correctament (sense faltes d'ortografia) els conceptes que s'han explicat i estudiat a classe. No hi ha excusa per no escriure bé conceptes com
  occità, català, llatí, àrab…
  vocal neutra (no NEUTRE!!!)
  Per descomptat en aquesta remarca hi entren els títols i els noms dels autors estudiats:
  Bernat Desclot (no Bernat D'esclot)
  Homilies d'Organyà (NO OMILIES D'ORDENYÀ!!!)
  Blanquerna (NO "LA" BLANQUERNA!)
  -Els noms dels escriptors s'escriuen amb majúscula i normalment són anomenats pel nom i el llinatge o només pel llinatge. A més, convé no tractar-los de forma massa informal.
  Ramon Llull va escriure…
  Llull va escriure...
  Ramon va escriure...
  En Ramon Llull va escriure…
  -Els títols de les obres van subratllats (o en lletra cursiva, si escriviu a ordinador). Si es tracta d'articles o de poemes es posen entre cometes. No s'han d'usar les dues coses a la vegada!
  No: "Llibre d'Amic e Amat"
  "Cant de Ramon"
  -Si se us demana "Quin és l'x..?" o "Quina és la x...?", la resposta s'ha de donar completa i ben redactada: "La x és tal…" i no contestar directament.
  -Si se us demana fer un esquema, s'ha de fer un esquema (guionets, ratlles, nombres…), no un resum.
  Igualment si se us demana explicar, la resposta s'ha de desenvolupar i no s'han de fer esquemes ni gràfics, si no és per complementar l'explicació que faceu.
  -Si se us demana definir o explicar el significat d'una paraula, s'ha d'explicar el màxim de complet possible i amb les pròpies paraules. Es pot posar un sinònim per completar la definió. A vegades es pot demanar escriure un sinònim. En aquest cap, no s'ha de definir la paraula. En ambdós casos, el significat o el sinònim s'han d'adequar al que té la paraula en el context del text.
  -Si es demana "Explica el significat metafòric" d'unes expressions, no basta explicar què volen dir, sinó per què volen dir això… Per exemple:
  "Agafar les regnes de la vida",
  vol dir agafar el control, prendre decisions…
  I la frase "agafar les regnes" es refereix a menar un cavall, conduir-lo i comandar-lo… Igualment amb la vida.
  Quan es diu que "algú no és aigua clara":
  vol dir que no és bona persona, que té dolentia que no deixa veure, etc.
  I "ser aigua clara" és perquè no és transparent com l'aigua, "és com aigua bruta", que no deixa veure què hi ha de veres darrere la superfície…
  -És important LLEGIR BÉ ELS ENUNCIATS de les preguntes, perquè a vegades es diu "ELEGEIX X PARAULES" o "CONTESTA X PREGUNTES" i no s'han de fer totes!
  -Hi ha activitats que es poden fer sobre l'examen (les d'ortografia, emplenar, etc.), però les altres s'han d'escriure al full en blanc (per exemple, posar els sinònims o respondre a les preguntes de teoria).
  -Per a la gent que té més faltes d'ortografia, hauríeu de millorar això. Hi ha errors que no podeu cometre perquè sempre es repeteixen i els hauríeu de saber… Per exemple:
  ÉS, SÓN, PERQUÈ, TAMBÉ, ESCRIPTOR, PERÒ, un ALTRE nin/ una ALTRA nina, LA HISTÒRIA, L'OBRA, LITERÀRIA, …